Անդրադառնալով Հրաչ Մայիլյանին, ով Բաբայանի գործով առանձնացված մասով ամբաստանյալ է, Սամվել Բաբայանն ասաց, որ նրան ավելի ծանր մեղադրանք է առաջադրվել, իսկ նա ազատության մեջ է, իսկ ինքն ավելի թեթև մեղադրանքով դատապարտվել է ազատազրկման.«Այդ մարդում բերում են դատարան, բայց պայմանով, որ չխոսի: Ձայնագրության մեջ ես հարցնում եմ` եթե խողովակի գումարը քեզ տային, ապա դու այդ մասին կհայտնեի՞ր պետական անվտանգությանը, ասում է՝ ոչ: Հիմա այդ մասն ինչու՞ է հանվել ձայնագրությունից: Այն, որ ինքն ազատության մեջ է, իսկ ես ոչ, դա ամեն ինչի մասին խոսում է: Բացի այդ, Մայիլյանը խոսում է ինչ-որ անձի մասին(Ռոբերտ Աղվանյան, խմբ.), ում Վրաստանից տեղափոխել են: Հիմա ես միջնորդում եմ, որ Վրաստանից տեղափոխվածին բերեք դատարան` թեկուզ վկայի կարգավիճակով, այստեղ հարց ուղղենք՝ այդ մարդը Վրաստանի տարածքից ինչ-որ զինամթերք տեղափոխե՞լ է ՀՀ տարածք, թե՞ չէ: Եթե սա չեք անում, ուրեմն պատվեր է, ուրեմն պատվերը հաստատում եք, կամ պիտի անեք, կամ պիտի ընդունեք, որ պատվեր է: Եթե այդ անձին բերեք, ես կապացուցեմ, որ Վրաստանից Հաաստան հրթիռ չի բերվել»: